Presuda Općeg suda (prvo vijeće) od 13. studenoga 2018. – Poljska protiv Komisije
(predmet T-241/17)
„EFJP i EPFRR – Izdaci isključeni iz financiranja – Provedbena uredba (EU) br. 585/2011 – Privremene izvanredne mjere potpore sektoru voća i povrća zbog smrtonosne epidemije uzrokovane bakterijom enterohemoragijska Escherichia coli (E. coli) – Postupci neubiranja – Opseg naknade u korist proizvođača koji su proveli takve postupke – Izdaci koji su nastali za Poljsku – Obveza obrazlaganja”
1.      Poljoprivreda – Zajednička organizacija tržišta – Voće i povrće – Privremene izvanredne mjere potpore zbog smrtonosne epidemije uzrokovane bakterijom enterohemoragijska Escherichia coli – Naknada u korist proizvođača koji su proveli postupke neubiranja – Izračun – Određivanje na temelju gubitka berbe koje se odnosi na razdoblje od 26. svibnja 2011. do 30. lipnja 2011.
(Uredba Vijeća br. 1234/2007, čl. 191.; Uredbe Komisije br. 1580/2007, čl. 85. st. 1., br. 543/2011, čl. 84. st. 1. i br. 585/2011, čl. 1. st. 1.)
(t. 58., 59., 67., 68., 75.)
2.      Pravo Europske unije – Tumačenje – Višejezični tekstovi – Odstupanja između različitih jezičnih verzija – Uzimanje u obzir opće strukture i svrhe predmetnog propisa
(t. 60., 63.)
3.      Poljoprivreda – Financiranje koje pružaju EFJP i EPFRR – Načela – Usklađenost izdataka s pravilima Unije – Usko tumačenje – Potreba za osiguranjem jednakog postupanja prema gospodarskim subjektima
(Uredba Komisije br. 585/2011)
(t. 64.)
4.      Akti institucija – Obrazloženje – Obveza – Doseg – Ocjena obveze obrazlaganja s obzirom na okolnosti slučaja
(čl. 296. st. 2. UFEU-a)
(t. 84.)
5.      Tužba za poništenje – Razlozi – Nepostojanje obrazloženja ili njegova nedostatnost – Tužbeni razlog različit od onog koji se odnosi na materijalnu zakonitost
(čl. 263. UFEU-a i 296. UFEU-a)
(t. 86.)
Predmet
Zahtjev na temelju članka 263. UFEU-a kojim se traži poništenje Provedbene odluke Komisije (EU) 2017/264 od 14. veljače 2017. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 2017., L 39, str. 12.), u dijelu u kojem se njome iz financiranja Europske unije isključuje iznos od 4 438 056,66 eura koji je potrošila agencija za plaćanja koju je akreditirala Republika Poljska.
Izreka
1.
Tužba se odbija.
2.
Republici Poljskoj nalaže se snošenje troškova.